alibayram/wikipedia-40-langs huggingface dataset:
Szojuz–13

A Szojuz–13 (7K-T) (oroszul: Союз 13) szovjet háromszemélyes, kétszemélyessé átalakított, szkafanderes személyszállító, szabványos rendszerben épített Szojuz űrhajó. Az első alkalom volt, amikor a Szovjet (Szojuzon) és amerikai űrhajósok (Skylaben) egyszerre voltak az űrben.

Küldetés
Fő feladata volt az Orion–1 távcsőrendszerrel csillagászati (ultraibolya színképek), földfelszíni felvételek készítése, orvosi és biológiai kísérletek végzése az Oazisz–2 (zárt – ökológia – folyamatban  biomasszát állítottak elő) és a Levkoj (vérkeringés, vérellátás tanulmányozása) készülékekkel. Az űrrepülés eredményesen bizonyította, hogy az átalakított űrhajó, a szükséges modulok fel- illetve leszerelésével többnapos programokhoz is képes biztosítani a műszaki és életfeltételeket.

Jellemzői
Központi tervező iroda CKBEM <= Центральное конструкторское бюро экспериментального машиностроения (ЦКБЕМ)> (OKB-1 <= ОКБ-1>, most OAO RKK Energiya im. SP Korolev <= ОАО РКК Энергия им. С. П. Королёва>). Az űrhajót kis átalakítással emberes programra, teherszállításra és mentésre (leszállásra) tervezték.

1973. december 18-án a Bajkonuri űrrepülőtér indítóállomásról egy Szojuz hordozórakéta (11А511) juttatta Föld körüli, közeli körpályára. Az orbitális egység pályája 88.8 perces, 51.6 fokos hajlásszögű, elliptikus pálya perigeuma  kilométer, apogeuma  kilométer volt. Hasznos tömege  kilogramm. Az űrhajó napelemek nélkül, kémiai akkumulátorokkal 14 napos program végrehajtására volt alkalmas. Összesen 7 napot, 20 órát, 55 percet és 35 másodpercet töltött a világűrben. Összesen 127 alkalommal kerülte meg a Földet.

Az áttervezés, a módosítás megegyezik a Szojuz–12 űrhajóval. Újra napelemtáblákkal szerelték fel, a hosszabb idejű szolgálatra. Nem rendelkezik összekapcsoló modullal. Egy szabványosított,  az űrhajóhoz csatolt modulba helyezték el az Orion–1 távcsőrendszert.

December 26-án belépett a légkörbe, a leszállás hagyományos módon – ejtőernyős leereszkedés – történt, Karaganditól 200 kilométerrel délnyugatra értek Földet.

Személyzet 
 Pjotr Klimuk űrhajós parancsnok
 Valentyin Vitaljevics Lebegyev űrhajós kutatópilóta

Tartalék személyzet 
 Lev Vorobjov űrhajós parancsnok
 Valerij Jazdovszkij űrhajós fedélzeti mérnök

Mentő személyzet 
 Vlagyimir Vasziljevics Kovaljonok űrhajós parancsnok
 Jurij Ponomarjov űrhajós pilóta, fedélzeti mérnök

Források

További információk 
 
 
 
 
 

Szojuz 7K–T
Szojuz-026
Szojuz–14

A Szojuz–14 (oroszul: Союз–14) a katonai Almaz űrállomás kiszolgálására tervezett Szojuz 7K–T űrhajó repülése. Ez az űrhajó szállította s Szaljut–3 űrállomásra az első személyzetet.

Küldetés
Fő feladat a szállító űrhajó kipróbálása, személyzet szállítása a Szaljut–3 (OPSZ–2) űrállomásra.

Jellemzői
Központi tervező iroda CKBEM <= Центральное конструкторское бюро экспериментального машиностроения (ЦКБЕМ)> (OKB-1 <= ОКБ-1>, most OAO RKK Energiya im. SP Korolev <= ОАО РКК Энергия им. С. П. Королёва>). Az űrhajót kis átalakítással emberes programra, teherszállításra és mentésre (leszállásra) tervezték.

1974. június 3-án a Bajkonuri űrrepülőtér indítóállomásról egy Szojuz hordozórakéta (11А511) juttatta Föld körüli, közeli körpályára. Az orbitális egység pályája 88.6 perces, 51.6 fokos hajlásszögű, elliptikus pálya-perigeuma  kilométer, apogeuma  kilométer volt. Hasznos tömege  kilogramm. Összesen 15 napot, 17 órát, 30 percet és 28 másodpercet töltött a világűrben. Összesen 255 alkalommal kerülte meg a Földet.

A Szojuz–12 űrhajó orbitális kabinjára dokkolásra alkalmas modult szereltek. Napelem-szárnyakkal nem rendelkezett, önálló üzemideje maximálisan 48 óra. Akkumulátorait az űrállomás napelemtáblái által biztosított energiával töltötték fel. Az űrhajó automatikus megközelítéssel, majd Pavel Popovics kézi vezérléssel végezte a dokkolást. Összekapcsolódás után Jurij Artyuhin átszállt az űrállomás fedélzetére, sorban aktivizálta az egységek energia ellátását. Az üzembe helyezők két hétig, szoros napirend szerinti munkákat végeztek. Az előírt feladatokat sikeresen teljesítették.

Július 19-én belépett a légkörbe, a leszállás hagyományos – ejtőernyős leereszkedés – módon történt, Dzsezkazgan városától 140 kilométerrel délkeletre értek Földet.

Személyzet

Alapszemélyzet
 Pavel Popovics űrhajós parancsnok
 Jurij Artyuhin  fedélzeti mérnök

Másodszemélyzet
 Gennagyij Vasziljevics Szarafanov űrhajós parancsnok
 Lev Gyomin űrhajós pilótai

Tartalék személyzet
 Borisz Volinov űrhajós parancsnok
 Vitalij Zsolobov fedélzeti mérnök

Források

További információk 
 
 
 
 
 

Szojuz 7K–T
Szojuz-029
Szojuz–15

A Szojuz–15 (oroszul: Союз–15) szovjet Szojuz 7K–T típusú űrhajó, mely a második személyzetet szállította a Szaljut–3 katonai űrállomásra.

Küldetés
Fő feladat a teljes automatizált dokkolás végrehajtása a Szaljut–3 (más néven Almaz–2) űrállomáshoz.  A tervek szerint a személyzet egy hónapig maradt volna az űrállomáson. Az Igla dokkolórendszer hibája miatt a művelet több próbálkozás után sem sikerült, ezért az űrhajósoknak vissza kellett térniük a Földre éjszakai körülmények között.

Jellemzői
A Központi Kísérleti Gépgyártási Tervezőirodában (CKBEM) kifejlesztett és gyártott kétszemélyes Szojuz 7K–T típusú űrhajó.

1974. augusztus 26-án a Bajkonuri űrrepülőtérről egy Szojuz hordozórakéta (11А511) juttatta alacsony Föld körüli pályára. Az orbitális egység pályája 88,5 perces, 51,6 fokos hajlásszögű, elliptikus pálya-perigeuma 173 km, apogeuma 236 km volt. Teljes tömege 6760 kg. Összesen 2 napot,  12 percet és 11 másodpercet töltött a világűrben. Összesen 32 alkalommal kerülte meg a Földet. Műszaki hiba miatt, többszöri próbálkozás után csak 40 méterre tudta megközelíteni a Szaljut–3 űrállomást. Az űrhajó akkumulátorainak 48 órás energiatartaléka és a manuális dokkoláshoz elégtelen mennyiségű üzemanyag miatt vissza kellett térnie a Földre.

Augusztus 28-án belépett a légkörbe, a leszállás hagyományos módon, ejtőernyővel történt, Celinográdtól 48 km délnyugatra ért Földet.

Személyzet
 Gennagyij Szarafanov, parancsnok
 Lev Gyomin, fedélzeti mérnök

Tartalék személyzet
 Borisz Volinov, parancsnok
 Vitalij Zsolobov, fedélzeti mérnök

Mentőszemélyzet
 Vjacseszlav Zudov parancsnok
 Valerij Rozsgyesztvenszkij fedélzeti mérnök

Jegyzetek

Források

További információk 

Szojuz-032
Szojuz 7K–T
Szojuz–6

A Szojuz–6 (oroszul: Союз 6) (7K-OK) szovjet háromszemélyes, kétszemélyessé átalakított, személyszállító, szabványos rendszerben épített Szojuz űrhajó.

Küldetés
A szabványosított, sorozatgyártásban készülő Szojuz űrhajó további technikai próbája (manőverek – rakétafúvókák alkalmazása, autonóm navigáció, kommunikációs rendszerek, kísérletek, megfigyelések, orvosbiológiai mérések) űrkörülmények között. Az első űreszköz, amelynek fedélzetén nyitott űrkörülmények között hegesztési kísérleteket hajtottak végre egy Vulkán nevű készülékkel.

Jellemzői
Központi tervező iroda CKBEM <= Центральное конструкторское бюро экспериментального машиностроения (ЦКБЕМ)> (OKB-1 <= ОКБ-1>, most OAO RKK Energiya im. SP Korolev <= ОАО РКК Энергия им. С. П. Королёва> – Központi Kísérleti Gépgyártási Tervezőiroda). Az űrhajót kis átalakítással emberes programra, teherszállításra és mentésre (leszállásra) tervezték.

1969. október 11-én a Bajkonuri űrrepülőtér indítóállomásról egy Szojuz hordozórakéta (11А511) juttatta Föld körüli, közeli pályára. Az orbitális egység pályája 88,36 perces, 51,74 fokos hajlásszögű, az elliptikus pálya perigeuma  kilométer, apogeuma  kilométer volt. Hasznos tömege  kilogramm. Az űrhajó napelemek nélkül, kémiai akkumulátorokkal 14 napos program végrehajtására volt alkalmas. Összesen 4 napot, 22 órát, 42 percet töltött a világűrben, 80 alkalommal kerülte meg a Földet.

A Szojuz–6 űrhajó szerkezetileg megegyezik a Szojuz–4 egységgel, de jelentősen növelték a hasznos belső térfogatot. Elhagyták az automatikus űrrandevú rádiótechnikai elemeit, az összekapcsoló egységet, a szkafandereket és a harmadik pilótaülést. Növelték a hajtóanyagtartály befogadóképességét. A parancsnoki kabinon kívül munkahelyet alakítottak ki, elhelyezve a kis tolóerejű, helyzetszabályzó hajtóműveket, amit kézzel működtettek.

A Szojuz–6 Föld körüli pályán együtt repült az egymás utáni napokon felbocsátott a Szojuz–7 és a Szojuz–8 űrhajóval, aktívan részt vett a közös manőverekben. Egymás megközelítésében a Szojuz–6 az aktív űrhajó szerepét játszotta. A földi irányítóközpont automatikus vezérléssel közelítette egymáshoz az űrhajókat, majd az űrhajósok rádiókapcsolat segítségével kézi vezérléssel közelítették meg egymást. A fedélzetről filmezték a Szojuz–7 és Szojuz–8 közös űrrepülését, illetve az összekapcsolódási kísérleteket. A három űrhajó csoportos űrrepülése 4 óra 29 percig tartott, azaz három Föld körüli keringésen keresztül.

Október 16-án belépett a légkörbe, a leszállás hagyományos módon – ejtőernyős leereszkedés – történt, Karagandi városától 180 kilométerre északnyugatra érkezett vissza a Földre.

Személyzet
 Georgij Sonyin űrhajós parancsnok
 Valerij Nyikolajevics Kubaszov űrhajós, fedélzeti mérnök, kutató

Tartalékok
 Vlagyimir Alekszandrovics Satalov parancsnok
 Alekszej Sztanyiszlavovics Jeliszejev fedélzeti mérnök

Források

További információk 
 
 
 
 
 

Szojuz 7K–OK
Szojuz-016
Szojuz–7

A Szojuz–7 (orosz: Союз 7) szovjet háromszemélyes Szojuz űrhajó. Föld körüli pályán együtt repült az aktív Szojuz–6-tal és a passzív Szojuz–8 űrhajóval. A három űrhajót egymás követő napokon indították.

Küldetés
A program fő feladata a Földről irányított és az autonóm navigációs űrrandevú, a földfelszíni, légköri, csillagászati és orvosi megfigyelések, valamint a kapcsolódó mérések végrehajtása.

Jellemzői
Központi tervező iroda CKBEM <= Центральное конструкторское бюро экспериментального машиностроения (ЦКБЕМ)> (OKB-1 <= ОКБ-1>, most OAO RKK Energiya im. SP Korolev <= ОАО РКК Энергия им. С. П. Королёва> – Központi Kísérleti Gépgyártási Tervezőiroda). Az űrhajót kis átalakítással emberes programra, teherszállításra és mentésre (leszállásra) tervezték.

1969. október 12-én a Bajkonuri űrrepülőtér indítóállomásról egy Szojuz hordozórakéta (11А511) juttatta Föld körüli, közeli körpályára. Az orbitális egység pályája 88.63 perces, 51.67 fokos hajlásszögű, elliptikus pálya-perigeuma  kilométer, apogeuma  kilométer volt. Hasznos tömege  kilogramm. Az űrhajó napelemek nélkül, kémiai akkumulátorokkal 14 napos program végrehajtására volt alkalmas. Összesen 4 napot, 22 órát, 40 percet és 23 másodpercet töltött a világűrben. Összesen 80 alkalommal kerülte meg a Földet.

Felépítése megegyezik a Szojuz–5 űrhajóval, de belső változtatásokon ment keresztül. Elhagyták az automatikus űrrandevú rádiótechnikai elemeinek egy részét, az orbitális kabin levegőfeltöltő rendszerét és a szkafandereket. Elhelyezték a kis tolóerejű helyzetváltoztatást segítő rakéták (gázfúvókák) irányítókarját, az egyik ablakhoz szerelték a szextánst.

A Szojuz–6 Föld körüli pályán együtt repült, az egymás utáni napokon felbocsátott a Szojuz–7 és a Szojuz–8 űrhajóval, aktívan részt vett a közös manőverekben. Egymás megközelítésében a Szojuz–6 az aktív űrhajó szerepét játszotta. A földi irányítóközpont automatikus vezérléssel közelítette egymáshoz az űrhajókat, majd az űrhajósok rádiókapcsolat segítségével kézi vezérléssel közelítették meg egymást. A megközelítéseket a Szojuz–6 fedélzetéről Valerij Kubaszov filmezte. A három űrhajó csoportos űrrepülése 4 óra 29 percig tartott, azaz három Föld körüli keringésen keresztül. A Szojuz–7 és Szojuz–8 35 óra, 19 percen (mintegy 24 keringésen) keresztül páros repülést hajtott végre.

Október 17-én a 81 fordulatban belépett a légkörbe, hagyományos leszállási technikával – ejtőernyős leereszkedés – Karagandi városától 155 kilométerre északnyugatra érkezett vissza a Földre.

Személyzet 
 Anatolij Filipcsenko űrhajós parancsnok
 Vlagyiszlav Volkov űrhajós fedélzeti mérnök
 Viktor Gorbatko űrhajós kutatómérnök

Tartalék személyzet
 Vlagyimir Satalov űrhajós parancsnok
 Alekszej Jeliszejev kutató űrhajós
 Pjotr Ivanovics Kologyin fedélzeti mérnök

Források

További információk 
 
 
 
 
 

Szojuz 7K–OK
Szojuz-017
Szojuz–9

A Szojuz–9 (oroszul: Союз 9) a szovjet Szojuz 7K–OK típusú űrhajó utolsó repülése volt 1970-ben.

Küldetés
A program célja az ember hosszú távú űrrepülésének előkészítése, helyszíni tanulmányozása, népgazdasági és tudományos célú megfigyelések és mérések végrehajtása. Az emberi szervezet súlytalanságtűrő képességének állandó vizsgálata (2,5 hetes küldetés) mellett navigációs méréseket, felső-légköri, meteorológiai, csillagászatai méréseket, megfigyeléseket végeztek.

Jellemzői
1970. június 1-jén a Bajkonuri űrrepülőtér indítóállomásról egy Szojuz hordozórakéta (11А511) juttatta Föld körüli, közeli körpályára. Az orbitális egység pályája 88.5 perces, 51.6 fokos hajlásszögű, elliptikus pálya-perigeuma  kilométer, apogeuma  kilométer volt. Az alacsony földközeli pozíció miatt több pályamódosító manővert kellett végrehajtani. Hasznos tömege  kilogramm. Az űrhajó napelemek nélkül, kémiai akkumulátorokkal 14 napos program végrehajtására volt alkalmas. Összesen 17 napot, 16 órát, 58 percet és 55 másodpercet töltött a világűrben. Összesen 288 alkalommal kerülte meg a Földet.

Szerkezeti felépítése a Szojuz–6 űrhajótól kisebb módosításokkal tért el. Az orbitális kabinban víz- és ételtartalékokat helyeztek el, itt voltak a tisztálkodáshoz szükséges felszerelések, ágyak, hálózsákok. Itt szerelték fel az edzéshez (kondíciós tornához) szükséges eszközöket, különféle rögzítőket. Az űrhajó kabinjában a földihez hasonló mikroklímát alakítottak ki.

Július 19-én a 288. fordulatban belépett a légkörbe, hagyományos leszállási technikával – ejtőernyős leereszkedés – Karagandi városától 75 kilométerre nyugatra érkezett vissza a Földre.

Az űrhajósoknak három hét kellett a földi körülményekhez való alkalmazkodáshoz. Az űrrepülés tapasztalatai megnyitotta az utat a hosszabb idejű Föld körüli űrállomás, a (Szaljut–1) üzembe helyezése előtt.

Személyzet
 Andrijan Nyikolajev űrhajós parancsnok
 Vitalij Szevasztyjanov fedélzeti mérnök

Tartalék személyzet
 Anatolij Vasziljevics Filipcsenko az űrhajó parancsnok
 Georgij Mihajlovics Grecsko fedélzeti mérnök-pilóta

Források

Külső hivatkozások 
 
 
 
 
 

Szojuz 7K–OK
Szojuz-019
Jevons-szám

Jevons-szám egy konkrét (állandó) pozitív egész szám megnevezése, mégpedig a következőé:
  8 616 460 799  

Ezt a tízjegyű számot William Stanley Jevons említette először 1873-ban megjelent, The Principles of Science: A Treatise on Logic and Scientific Method (magyarul: A tudomány alapelvei: Értekezés a logikai és tudományos módszerről) c. könyvében, mint egy példát arra a jelenségre, hogy bizonyos (aritmetikai) műveletek egyszerűen végrehajthatóak, ám megfordításuk nagyon nehéz, időigényes. Például a fenti számról akkor már tudták, hogy legalább két prím szorzata (azaz hogy nem prím); de a prímfelbontást reménytelennek látták a matematikusok.

1966-ban, tehát körülbelül száz év múlva S. W. Golomb amerikai matematikus egyszerűbb (56 kézzel, gép nélkül végrehajtható „számolási lépésben”) algoritmust adott a szám prímfelbontására, eszerint
 8 616 460 799 = 96 079 · 89 681. 

Természetesen ma már, a nagy teljesítményű szuperszámítógépek korában nem nehéz ezt a faktorizációt pillanatok alatt elvégezni. Azonban lehet mondani nagyobb számokat, melyekkel a számítógépek sem boldogulnak, azaz a Jevons által említett probléma még mindig aktuális. Ezen alapul például az RSA-eljárás néven ismert rejtjelezési módszer, amely nem feltörhetetlen, csak nagyon sok ideig tart, még a mai számítási kapacitásokat felhasználva is.

Irodalom 
 W.S. Jevons: The Principles of Science: A Treatise on Logic and Scientific Method, Macmillan & Co., London, 1873 (second ed. 1877)
 Solomon W. Golomb: On Factoring Jevons' Number, CRYPTOLOGIA 243 (1996. július)

Egész számok (1001–)
II. Anasztáz pápa

II. Anasztáz (), (? – 498. november 19.) volt az 50. pápa Péter apostol nyomdokain 496. november 24-től haláláig. Sok félreértés és intrika között uralkodott, aminek az lett az eredménye, hogy évszázadokon keresztül a pápák fekete bárányának bélyegezték.

Élete
Életéről mindössze annyit tudunk, hogy Rómában született. Személyében olyan pápát választott meg 496. november 24-én a római zsinat, aki békét hirdetett. Azonban a nyugati egyház klérusa kemény, állhatatos szembeszállást várt a keleti egyházakkal szemben. Anasztáz rövid pontifikátusa alatt igyekezett megkeresni az orvosságot az egyházszakadás helyrehozatalára. Követeket küldött az új hatalmi központba, Konstantinápolyba a császárhoz, és békeajánlatot a pátriárkához. Ezen üzenetekben a keresztény egyház egységét emelte ki a római primátus alatt. Tehát a pápai hatalom megtartása mellett, a vallási egységgel érvelve próbálta újra összekovácsolni nyugat és kelet egyházait.

Azonban a római klérus Bizáncból hamis értesüléseket kapott. Ezek szerint Anasztáz a békéért feláldozta Róma elsőbbségét. Így érthető, hogy a papság és Róma köznépe is Anasztáz ellen fordult. A dühtől vak rómaiak már azt sem akarták tudomásul venni, hogy András, Thesszaloniké érseke, és egyébként a monofiziták egyik élharcosa megtagadta az eretnek hitelveket, és így Anasztáz visszafogadta őt az egyházba. Róma népe ebből csak a pápa behódolását vonta le következtetésképp. A nagy ellenszegülés gátat vetett a békének, de Anasztáz 498-ban hirtelen meghalt, így nem tudta igazát bizonyítani a rómaiak előtt, és feltörni a gátat.

Hirtelen halála és az ellenséges környezet gyilkosságra utalhat, de ez történelmileg nincs bizonyítva. Rövid pontifikátusából négy levele ismert. Ezek közül a legfontosabb az emberi lélek származásáról tanít. Anasztáz szerint közvetlenül Isten teremti minden ember lelkét. November 19-én temették el a megbélyegzett pápát, akinek neve sokáig összefonódott az árulással. Még Dante színjátékában is a Pokolban találkozhatunk Anasztázzal, aki pedig csak békét akart.

Távol Anasztáz problémáitól és Rómától, Galliában egy igen jelentős esemény történt, amely a jövőben nagy szereppel bírt. Klodvigot, a frankok királyát Szent Remigius megkeresztelte.

Művei

Források 

 Catholic Encyclopedia
 Enciclopedia Italiana

 Gergely Jenő: A pápaság története

Kapcsolódó szócikkek 
Pápa
Római pápák listája
Római pápák listája grafikusan

Pápák
5. századi püspökök
A 440-es években született személyek
498-ban elhunyt személyek
Lázárföld

Lázárföld (szerbül Лазарево / Lazarevo, németül Lazarfeld) falu Szerbiában a Vajdaságban a Közép-bánsági körzetben.

Fekvése 
Nagybecskerektől 10 km-re keletre fekszik, közigazgatásilag Nagybecskerekhez tartozik.

Története 
1809-ben alapította écskai Lázár Lukács, a falu alapítójának nevét viseli.

1910-ben 1901, túlnyomóan német lakosa volt. A trianoni békeszerződésig Torontál vármegye Nagybecskereki járásához tartozott.

1935-ben 1983 német katolikus hívő élt itt. 1945. márciusában lakosságát a rezsőházi internálótáborba hurcolták. 1809-ben épült római katolikus templomát 1948-ban kezdték bontani, 1975-ben még mindig hordták köveit.

2011. május 26-án itt fogták el sokéves bujkálás után Ratko Mladićot, a Boszniai Szerb Köztársaság hadseregének korábbi főparancsnokát, háborús bűnöst.

Népesség

Demográfiai változások

Etnikai összetétel

Képek

Jegyzetek

Külső hivatkozások 

 Lázárföld története 

A Közép-bánsági körzet települései
Torontál vármegye települései
Veliki Lipovec (Horvátország)

Veliki Lipovec  falu Horvátországban Zágráb megyében. Közigazgatásilag Szamoborhoz tartozik.

Fekvése 
Zágrábtól 28 km-re nyugatra, községközpontjától 8 km-re délnyugatra a Zsumberk-Szamobori-hegység keleti lejtőin fekszik.

Története 	
Lipovec várát 1251 előtt Iroszló (Jaroszláv) fia Iván építtette IV. Béla engedélyével. 1283-ban a Babonicsok birtoka lett, akik uradalmi központtá alakították. Mivel a Babonicsok a király ellen lázadtak 1326-ban Károly Róbert megtörte a család hatalmát ekkor veszítték el Lipovecet is. A Babonicsoktól Ákos Mikcs bán foglalta el. Ezután több birtokosa is volt. 1349 körül már a Széchyek az urai, akik nevében Zempcsei-Szvetács nembeli Tybold Iván fia Leukus rendelkezik a vár felett. Ezt követően Mutinai Iván püspök és testvérei uralták, majd házasság révén a Frangepánoké lett. 1618-ban Oklicshoz hasonlóan már Lipovec is romokban állt. Ma csak romjai láthatók.
A falunak 1857-ben 183, 1910-ben 123 lakosa volt. Trianon előtt Zágráb vármegye Szamobori járásához tartozott. A falunak  2011-ben 85 lakosa volt.

Lakosság

Nevezetességei 	
A falutól délre emelkedő 582 méter magas hegytetőn állnak Lipovec várának maradványai. A várat tulajdonosai ősi birtokközpontjuk Oklics várának mintájára építették fel. Alapterülete elég kicsi, felépítése eléggé felületesen történt. Okiliccsal ellentétben úgy építették, hogy nagy távolságból nem is látható, csak amikor az ellenség már közvetlen közel ment hozzá. Nem világos, hogy harcban vagy elhagyatottságában pusztult-e el.  Mára jelentősebb fala nem maradt.

Külső hivatkozások 
Szamobor hivatalos oldala
Szamobor város turisztikai egyesületének honlapja
Várromok a Szamobori és a Zsumberki hegységben 
Lipovec vára – rövid képes ismertető

Jegyzetek 

Zágráb megye települései
Csellóverseny

A cselló vagy gordonkaverseny olyan versenymű-típus, ahol a cselló versenyez a zenekarral.

Már Antonio Vivaldi és Giuseppe Tartini is írt ilyen műveket.

Híresebb gordonkaversenyek

Carl Philipp Emanuel Bach
Három csellóverseny
Samuel Barber
Csellóverseny op. 22, a-moll (1945)
Luigi Boccherini
No. 9-es B-dúr gordonkaverseny (a legalább 12-es listából)
D-dúr csellóverseny
Antonín Dvořák
A-dúr csellóverseny no. 1 op. posth
h-moll csellóverseny no. 2 op. 104 (1894-1895)
Henri Dutilleux
Gordonkaverseny
Edward Elgar
Csellóverseny op. 85, é-moll (1918-1919)
Franz Joseph Haydn
C-dúr csellóverseny No. 1
D-dúr csellóverseny No. 2
(további, hiteles?? csellóversenyek)
Victor Herbert
No. 1-es D-dúr gordonkaverseny
No. 2-es e-moll csellóverseny
Dimitrij Kabalevszkij
g-moll csellóverseny
Joonas Kokkonen
Csellóverseny
Eduardo Lalo
d-moll csellóverseny
Ligeti György
Csellóverseny
Witold Lutosławski
Csellóverseny
Krzysztof Penderecki
Csellóverseny
Szergej Prokofjev
Gordonkaverseny op. 58
e-moll sinfonia concertante op. 125 (1950-52)
Cselló concertino op. 132, g-moll (befejezetlen) (1952)
Camille Saint-Saëns
 Csellóverseny no. 1, op. 33, á-moll (1872)
Csellóverseny no. 2, op. 119, d-moll (1902) ( )
Robert Schumann
a-moll csellóverseny op. 129 (1850)
Dmitrij Sosztakovics
Csellóverseny no. 1, op. 107, Esz-dúr (1959)
Csellóverseny no. 2, op. 126, G-dúr (1966)
Giuseppe Tartini
D-dúr csellóverseny (és még sokan mások)
Antonio Vivaldi
g-moll kettősverseny, RV 531
További közel 30 csellóverseny
William Walton
c-moll csellóverseny (1955-6)

Egyéb versenyművek
Ludwig van Beethoven
c-moll hármasverseny (zongora, hegedű, cselló)
Ernest Bloch
Schelomo Rhapsodie Hebraïque for violoncelle et grand orchestre
Johannes Brahms
Kettősverseny (hegedűre, csellóra és zenekarra op. 102.)
Benjamin Britten
Szimfónia csellóra és zenekarra (1963)
Max Bruch
Kol Nidre
Antonín Dvořák
g-moll rondó opus 94, 1893 
Csendes Fák opus 68, number 5
Gabriel Fauré
Elégia op. 24
Pjotr Iljics Csajkovszkij
Variációk egy rokokó témára

Csellóművek
Parancsnok-szigeteki csata

A Parancsnok-szigeteki csata a második világháború csendes-óceáni hadszínterén zajlott, a Parancsnok-szigetek közelében, 1943. március 27-én. Ez volt az egyetlen kizárólag hadihajók által (légi és tengeralattjáró-támogatás nélkül) vívott ütközet ebben a térségben, és a történelem utolsó tüzérségi párbaja a tengeren.

Előzmények 

1942 júniusának elején japán csapatok szállták meg az alaszkai Aleut-szigetek két kisebb tagját: Attut és Kiskát. A rossz körülmények és a szervezés hiányosságai miatt az amerikai ellentámadás több mint egy évig húzódó küzdelemmé vált, melynek egyik fontos mozzanata volt az 1943 márciusában zajlott tengeri ütközet, melyben az USA Haditengerészetének egyik flottája egy japán utánpótlást szállító hajókonvojt támadott meg.

Csata 
A négy rombolóból, egy könnyű- és egy nehézcirkálóból álló amerikai egységet Charles McMorris ellentengernagy vezette. A japán konvojt, amelynek összetételéről az amerikaiaknak azonban nem voltak pontos adataik, Hoszogaja Bosiro altengernagy irányítása alatt két könnyű- és két nehézcirkáló, valamint négy romboló védte.

A csatát kizárólag a hadihajók vívták: se repülőgépek, se tengeralattjárók nem támogatták egyik felet sem, mivel a szigetek messze vannak a szárazföldtől.

A tűzharcban egy japán egy cirkáló, illetve egy amerikai cirkáló és egy romboló sérült meg, így az egyébként is nagyobb tűzerejű japánok eldönthették volna a csatát. Hoszogaja azonban nem vette észre, hogy a USS Salt Lake City igen jelentős sérüléseket szenvedett, és a légierő esetleges közbeavatkozásától tartva visszavonult.

Következmények 
Taktikai vereségükkel a japánok elvesztették felszíni kapcsolatukat az Attun lévő csapataikkal, utánpótlásukat kizárólag tengeralattjárókkal tudták folytatni.

Hoszogaja a csata után nyugállományba vonult.

 Battle of the Komandorski Islands 
 Battle of Komandorski Island: March 26, 1943 

A második világháború tengeri csatái
Az USA csatái a második világháborúban
Japán csatái a második világháborúban
1943
Szekuláris humanizmus

A szekuláris humanizmus egy naturalisztikus világnézet, fő értékei az észszerűség, az együttérzés, a tudományos vizsgálódás, az erkölcs, az igazság és az egyenlőség.

Másként fogalmazva a szekuláris humanizmus azon kevés filozófiai irányzatok közé tartozik, amelyek ténylegesen megkövetelik a logikus, kritikus gondolkodásmódot, és az emberi igazságkeresés során a tudományos módszerek alkalmazását.

Története 

A szekuláris humanizmus elnevezést először 1846-ban George Jacob Holyoake használta „az olyan véleményekre, melyek csak tapasztalati módszerekkel próbára tehető kérdésekkel foglalkoznak”.

Ma a szekuláris humanizmus egy természeti világnézetű aktív élet-beállítottság, mely az értelem, együttérzés, tudományos érdeklődés, erkölcs, méltányosság és egyenlőség használatát támogatja. A szélesebb humanizmustól az különbözteti meg, hogy ez a dogma-bölcsesség helyett a szabad érdeklődést részesíti előnyben, és elutasítja az erkölcs vallási alapra helyezését. A szekuláris humanizmus főleg az ateisták, agnosztikusok, szabadgondolkodók, racionalisták, szkeptikusok és materialisták részére tűnik vonzónak. Alapelveit a következőképpen egyszerűsíthetjük: 
 Az emberek értékesek, és meg tudnak oldani emberi problémákat.
 Tudomány, szólásszabadság, értelmes gondolat, demokrácia és művészeti szabadság együtt járnak.
 A természetfölötti nem fontos az erkölcseink szempontjából.

A szekuláris humanizmus gyakran találja magát a vallási fundamentalizmus ellenfeleként, különösen az egyház és az állam szétválasztásának kérdésében. A szekularizmus eme elvével sok hívő is egyetért. Hasonlóan egyre elterjedtebb tendencia, hogy a hívők erkölcseiket nem kizárólag hitükre, illetve egyházuk tanításaira alapozzák, hanem részben olyan alapokra, mint a szekuláris humanizmus.

Társadalmi hatásuk 
A világ humanista egyesületei szorgalmazzák az abortusz szabadon választhatóságát, a homoszexualitás egyenjogúságának teljes elismerését, a nemek egyenlőségét, a válás és újraházasodás magánügynek való tekintését. Emellett igyekeznek a nyomort felszámolni, a békét, erőszakmentességet és környezetvédelmet támogatni. Ilyen tekintetben számos hívő nézetével is találkozik a társadalmi hatásuk.

Híres szekuláris humanisták 
 Steve Allen
 Isaac Asimov
 Richard Dawkins
 Sanal Edamaruku
 E. M. Forster
 Julian Huxley
 Paul Kurtz
 Corliss Lamont 
 Taslima Nasrin 
 Gene Roddenberry
 Bertrand Russell 
 Carl Sagan
 Charles M. Schulz
 Michael Shermer
 Kurt Vonnegut
 Ibn Warraq
 E. O. Wilson

Kapcsolódó szócikkek 
 Racionalizmus
 Szkepticizmus
 Empiricisták, Empiricizmus
 Szekularizáció
 Humanista Mozgalom

További információk 
 Szekuláris Web -angol
 Empiria Magazin: Más szemszögből

Ateizmus
Humanizmus
Racionalizmus
Új Gondolat mozgalom

Az Új Gondolat (angol: New Thought vagy Higher Thought) egy spirituális mozgalom, amely a 19. század elején keletkezett az Egyesült Államokban. Követői részben szervezetten, részben önállóan gyakorolják a tanításokat.

Tanítása és gyakorlatai 
Ez az életfilozófia egy sor nézet gyűjtőfogalma.
Témái a gondolatok ereje, a vonzás törvénye, a gyógyítás, az életenergia, a kreatív teremtő képzelet, a reinkarnáció stb. körül csoportosulnak.
A mozgalom alapvetően pozitív hozzáállású és optimista az élettel és annak kimenetelével kapcsolatban. A későbbi szószólói – a mozgalomalapító Quimbyvel ellentétben – az anyagi jólétet is hangsúlyozták.

Az Új Gondolat elemei részben a platonizmushoz vezethetők vissza (Platón idealizmusához), továbbá a swedenborgianizmushoz, egyes keleti vallások (pl. hinduizmus) spirituális tanításaihoz, Ralph Waldo Emerson transzcendentalizmusához, a hegelianizmushoz stb. 

Istenképzetükben az Univerzális Elme vagy Végtelen Intelligencia mindenható és mindenhol jelen van. Nem egy lény, hanem egy személytelen erőnek tekinthető, mely személyesen, tökéletesen és egyenlőképpen jeleníti meg magát mindenben. 
 A mozgalomnak van vallási és világi változata is. A vallásos változat követői osztják azt az elképzelést, hogy „Isten” mindenütt jelen van..

Történet 
Eredete sok embernek a tudományos empirizmussal és a 17-18. századi vallási szkepticizmusra adott reakcióival kapcsolatos elégedetlenségére vezethető vissza. A mozgalom kialakulására leginkább Phineas P. Quimby  (1802–1866) spirituális tanítót említik.
Az USA-ban született Quimby hipnotizálást űzött, és kidolgozta a mentális és spirituális gyógyulásról és egészségről alkotott mesmerista elképzeléseit azon a nézeten alapulva, hogy a testi betegségek az elmétől függenek, és hogy az Isten bölcsességére nyitott elme minden betegséget legyőzhet.

A 19. század végén az Új Gondolatot számos spirituális gondolkodó és filozófus népszerűsítette, és számos vallási felekezet és egyház jött létre a tanain, mint például a Unity Church vagy a Church of Divine Science. Mary Baker Eddyt, a Keresztény Tudomány megalapítóját is úgy emlegették, mint aki a Quimby nézeteit használta fel inspirációként.

Az Új Gondolat lett a későbbi New Age mozgalom egyik eredete.

Jegyzetek

Fordítás

Uuj Gondolat
Acsády Károly

Acsády Károly, névváltozata: Acsádi (Újpest, 1907. október 27. – Budapest, Újpest, 1962. február 11.) író, újságíró.

Életpályája
Acsádi József és Koffler Matild Borbála fiaként született. 1926 és 1932 között telefongyári raktárosként dolgozott. Különböző lapokban jelentek meg novellái, versei, cikkei. Az 1930-as években a Kurír című újpesti riportlapot szerkesztette és a Budapestvidéki Újság belső munkatársa volt. A második világháború után gyári munkásként dolgozott, de továbbra is megjelentek cikkei, elsősorban a Színház és a Film Színház Irodalom című lapokban.

Felesége Nagy Mária volt, Nagy Antal és Vozár Judit lánya, akivel 1932. október 5-én Újpesten kötött házasságot.

Főbb művei

 Újbor (versek, Újpest, 1930)
 Hotel de l'Avenir (kisregény, Újpest, 1931)
 Április (versek, Újpest, 1932)
 Patyolat utca 9. (Újpest, 1933)
 A pozsonyi táncosnő (kisregény, Újpest, 1934)
 Titkos bú (Dayka Gáborról, Újpest, 1935)
 Szemfödő (novellák, Újpest, 1936)
 Párizsi tánc (regény, Budapest, 1943)

Jegyzetek

Források 
 
 
 

Magyar írók
Magyar újságírók
Magyar költők
Újpestiek
1907-ben született személyek
1962-ben elhunyt személyek
Lőrinc (ellenpápa)

Lőrinc (Laurentius), (460 körül – 508) volt a történelem 6. ellenpápája. 498 és 506 között töltötte be tisztségét Szümmakhosz pápa mellett.

Életéről nem sokat tudunk. Mielőtt ellenpápának indították volna, a Sancta Praxedis (ma olaszul: Santa Prassede) templom archipresbitere volt. Amikor II. Anasztáz pápa meghalt, a konstantinápolyi pátriárka elérkezettnek látta az időpontot, hogy Róma primátusát végleg megdöntse. Így a 498-as pápaválasztáson kialakított egy úgynevezett bizánci pártot, amely a Keletrómai Birodalom érdekeit képviselte. Miután a klérus Szümmakhoszt választotta meg egyházfőnek, a bizánci párt és a császár Lőrincet ismerte el egyházfőnek. Róma ura, Nagy Theodorik gót király nem akart nyílt döntést hozni, mert nem akarta összerúgni a port a Keletrómai Birodalom császárával. Azonban félt a túlzott politikai befolyástól, ezért Szümmakhosz pápát támogatta.

Lőrinc 499-ben ugyan megkapta Szümmakhosztól a campaniai Nocera egyházmegyét, mégsem akart belenyugodni a vereségbe. Konstantinápolyból kért segítséget, és a keleti egyházak vezetői hamarosan vádat emeltek a pápa ellen. Ezek a vádak egytől egyig elbuktak Szümmakhosz azon jogán, hogy világi hatalom őt nem ítélheti meg. Róma lakói egyre vérmesebb vitákat szítottak, és miután már úgy látszott, hogy a város békéje forog veszélyben, Nagy Theodorik 502-ben zsinatot hívott össze. Ezen a zsinaton a király végleg megfosztotta Lőrincet pápai jogaitól, és száműzte Rómából.

Lőrinc elmenekült Theodorik országából, és folytatta a pápa elleni áskálódást. 506-ban végül a gót király kémei végleg elhallgattatták.

Ellenpápák
Jarmila

A Jarmila szláv eredetű női név, jelentése: tavasz + kedves. 


Rokon nevek
Jára: a Jarmila és a Jaroslava önállósult beceneve.

Gyakorisága
Az 1990-es években a Jarmila és a Jára szórványos név, a 2000-es években nem szerepelnek a 100 leggyakoribb női név között.

Névnapok
Jarmila, Jára
 február 4. 
 március 14.

Híres Jarmilák, Járák
 Jarmila Wolfe szlovák származású ausztrál teniszezőnő

Jegyzetek

Magyar keresztnevek (J)
Női keresztnevek (J)
Szláv eredetű magyar női keresztnevek
Jávor (keresztnév)

A Jávor magyar eredetű férfinév, jelentése: juharfa. 


Gyakorisága
Az 1990-es években egyedi név, a 2000-es években nem szerepel a 100 leggyakoribb férfinév között.

Névnapok
 június 19. 
 július 6.

Híres Jávorok

Delov Jávor jazz és funky zenész, a Turbo, és Random Trip dobosa

Jegyzetek

Magyar keresztnevek (J)
Férfikeresztnevek (J)
Magyar eredetű magyar férfikeresztnevek
Jefte

A Jefte héber eredetű férfinév, jelentése: szabadítson meg Jahve. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
ajánlott névnap
 május 1.

Híres Jefték
 Jefte, bibliai személy, Izráel bírája

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek
Jermák

A Jermák görög eredetű orosz név, jelentése Hermész isten népe. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 augusztus 28.

Híres Jermákok

Jegyzetek

Magyar keresztnevek (J)
Férfikeresztnevek (J)
Görög eredetű magyar férfikeresztnevek
Orosz eredetű magyar férfikeresztnevek
Jeromos

A Jeromos a görög Hieronümosz névből származik, jelentése: szent nevű.  Női párja: Jeronima.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 8. 
 július 20. 
 szeptember 30.

Idegen nyelvű változatai

 angolul: Jerome, Hieronymus
 baszkul: Jerolin
 csehül: Jeroným
 dánul: Jeronimus
 eszperantóul: Ĝeronimo, Ĝeromo, Jeromo, Jerono, Jerun, Jeruno
 franciául: Jérôme, Gérôme
 görögül: Ιερώνυμος
 hollandul: Hiëronymus, Jeroen
 horvátul: Jeronim
 izlandiul: 
 katalánul: Jeroni
 latinul: Hieronymus
 lengyelül: Hieronim

 németül: Hieronymus
 olaszul: Girolamo, Gerolamo, Geronimo, Geromino
 oroszul: Иероним
 portugálul: Jerónimo
 románul: 
 spanyolul: Jerónimo
 svédül: Hieronymus
 szlovákul: Jarolím
 szlovénül: Jeronim
 ukránul: Ієронім

Híres Jeromosok
 Szent Jeromos
 Angster Jeromos szerzetes
 Balbus Jeromos érsek
 Hieronymus Bosch németalföldi festő
 Girolamo Cardano olasz matematikus, fizikus
 Girolamo Frescobaldi olasz zeneszerző
 Jerome K. Jerome angol író
 Jerome David Salinger amerikai író
 Girolamo Savonarola

Jegyzetek

Magyar keresztnevek (J)
Férfikeresztnevek (J)
Görög eredetű magyar férfikeresztnevek
Edward Jenner

Edward Jenner (Berkeley, Gloucestershire, 1749. május 17. – Berkeley, 1823. január 26.) angol sebész, a himlőoltás feltalálója.

Egy tehenészlány megjegyzése, miszerint ő már nem kaphatja el a himlőt, hiszen átesett a tehénhimlőn, vette rá, hogy e téren kísérletezésbe kezdjen. Úgy döntött, megfigyelését teszteli és egy, a tudomány iránt vállalkozó kedvű, James Phipps nevű fiúnak napokig adagolta a Blossom (virág) nevű tehén himlőhólyagjaiból származó váladékot, azaz tehénhimlővel fertőzte meg a fiút, aki viszont sikeresen átesett a betegségen. És később himlővel megfertőzve, nem lett beteg. Így bebizonyosodott a vakcinázás jelentősége, melyet azóta is alkalmaznak a fertőzések elleni védelemben.

A szarvasmarha már borjazott nősténye a tehén latin neve vacca, innen ered a vakcinázás elnevezés. Jenner vakcinája volt az első mesterséges immunizálás, az első védőoltás a világon. A kifejezést Louis Pasteur használta először Jenner munkássága iránti tiszteletből.

Tudománytörténeti érdekesség 
Amikor felfedezte a vakcinázás jelentőségét, szerette volna tanulmányát korának legrangosabb fórumán publikálni. A Royal Society elutasító levelében ez állt:

„A Társaság Tagjának óvatosnak kellene lennie, és nem volna szabad kockára tennie megbecsültségét azáltal, hogy olyasmit nyújt be a tanult testület elé, ami ennyire eltér az elfogadott ismeretektől, ráadásul ennyire hihetetlen.”

Jegyzetek

Források

További információk

Kapcsolódó szócikkek 
 A tudományos teljesítmény mérése

Jenner, Edward
1749-ben született személyek
1823-ban elhunyt személyek
Brit szabadkőművesek
Mercurius Hungaricus

Mercurius Hungaricus (Magyar Merkúr, a második számától: Mercurius Veridicus ex Hungaria, vagyis Magyarországi Igazmondó Merkúr) az első magyarországi újság volt, ami 1705 és 1710 között jelent meg.

A Mercurius Hungaricus a II. Rákóczi Ferenc által vezetett szabadságharc félhivatalos tájékoztatója volt a magyar függetlenségi háború eseményeiről a külföld felé, főképp ezért latin nyelven jelent meg. Első száma 1705. június 5-én  jelent meg, Esterházy Antal kuruc tábornok indította, de nem ő szerkesztette.

Kiadásának oka legfőképp az 1703-ban Bécsben alapított kurucellenes Wienerisches Diarium című periodika hatásának ellensúlyozása volt. A lap szerkesztését 1705 és 1708 között Rákóczi, 1710-ben Bercsényi Miklós kancelláriáján végezték. Nyomtatásban mindössze hét száma jelent meg (1705. április, 1705. június, 1705. augusztus, 1708. augusztus, 1710. január, 1710. február, 1710. március).

Az első szám soha nem került elő, melyet Esterházy Antal kuruc tábornok maga szerkesztett, magyarul, mivel ő más célból adta volna ki a folyóiratot. Az 1706. augusztusi száma kéziratban maradt. 1705 augusztusától, a második számától kezdve „Mercurius Veridicus ex Hungaricus” címmel jelent meg.

A kis, nyolcadrét alakú, 4-6 lapos újság csak híreket közölt, azokat is – a kor szokása szerint – mindenféle véleménynyilvánítás nélkül. Példányai rendkívül ritkák, csupán elvétve található belőlük egy-egy darab Európa könyvtáraiban, így sajnos az Országos Széchényi Könyvtár sem rendelkezik teljes sorozattal belőle, a gyűjteményből hiányzó, más könyvtárakban lévő példányok azonban mikrofilmen és digitalizált változatban is tanulmányozhatóak.

Kapcsolódó szócikkek 
 Magyar időszaki lapok a 18. században

Modern kiadásai 
A Mercurius Veridicus ex Hungaria három száma 1710-ből, a Magyarhoni Ev. Egyetemes Egyház "Báró Podmaniczky Géza és Hitvese, szül. Gr. Dégenfeld-Schemberg Berta könyvtárá"-ban; sajtó alá rend. Szimonidesz Lajos; Egyetemi Ny., Bp., 1940
Mercurius Veridicus. 1705–1710. Az első hazai hírlap hasonmás kiadása Kenéz Győző fordításával, Benda Kálmán bevezetőjével; szerk. Katona Tamás; Magyar Helikon, Bp., 1979 (Bibliotheca historica)

Források
Kókai György, Buzinkay Géza, Murányi Gábor: A magyar sajtó története, Sajtóház, Budapest, 2001.

Külső hivatkozások
 Mercurius Veridicus ex Hungaria 1705-1711, OSZK, Elektronikus Periodika Archívum

További információk 
Szimonidesz Lajos: Az első magyar hírlap – a Rákóczi szabadságharc lapja. 1705–1711; ELTE soksz., Bp., 195?
Thaly Kálmán: Az első hazai hírlap, 1705–1710; repr. kiad.; Hatágú Síp Alapítvány, Bp., 1994 (Antikvár-tár), eredetileg: 1879

A kuruc háborúk
Megszűnt magyarországi sajtótermékek
Magyarországi idegen nyelvű sajtótermékek
Magyarországi folyóiratok
Joel (keresztnév)

A Joel héber eredetű férfinév, jelentése: Jahve az Isten. 


Gyakorisága 
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok 
 október 19.

Híres Joelek 
 Joel Madden énekes
 Joel Zimmerman – Deadmau5 producer eredeti neve

Jegyzetek 

Magyar keresztnevek (J)
Férfikeresztnevek (J)
Héber eredetű magyar férfikeresztnevek
Jonatán

A Jonatán héber eredetű férfinév, jelentése: Jahve adta.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 augusztus 24. 
 december 29.

Híres Jonatánok
 Jonatán (Dávid barátja)
 Jonathan Brandis amerikai színész
 Jonathan Davis amerikai énekes
 Jonathan Silverman amerikai színész
 Jonathan Stroud angol író (Bartimaeus-trilógia)
 Jonathan Swift ír származású angol író
 Jonathan Togo amerikai színész
 Jonathan Wild, a 18. századi London legismertebb és legsikeresebb bűnözője
 Jonathan „Jonny” Wilkinson, angol rögbijátékos

Kitalált személyek
Jonatán (Christopher Shennan: Jonatán mester álma)
Jon(athan) Arbuckle (Garfield gazdája)
Jonatán (Böszörményi Gyula: Jonatán kalandjai)
Jonathan „John” Wick (John Wick-filmek)
Jonathan "JoJo" Joestar (JoJo's Bizarre Adventure: Phantom Blood)

Egyéb
Jonathan alma (Malus domestica 'Jonathan'), magyar köznyelvben jonatán
Jonathan (teknős) óriásteknős Szent Ilona szigetén, a világ legidősebb egyedének tartják

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek
Jordán (keresztnév)

A Jordán héber eredetű férfinév. A Jordán folyó nevéből ered, melynek a jelentése: alázuhog. Azonban korábban is létezett egy északgermán eredetű és hasonló hangzású név, amely egy föld jelentésű szóból származott.  Női párja: Jordána.


Gyakorisága
A név a keresztes háborúk után terjedt el Európában. Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 13. 
 február 15.

Híres Jordánok
Giordano Bruno csillagász

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek
Germán eredetű magyar férfikeresztnevek
Jordána

A Jordána a Jordán férfinév női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok

 február 15.

Híres Jordánák

Jegyzetek

Magyar keresztnevek (J)
Női keresztnevek (J)
Héber eredetű magyar női keresztnevek
Germán eredetű magyar női keresztnevek
Jována

A Jována héber eredetű szerb női név, jelentése: az Úr irgalmas. 

Az Ivana horvát női név szerb megfelelője,  szerb nyelvterületen elterjedt a becézett formája is: Jovanka. 

A "Jovano, Jovanke" című macedón népdal egy Jována nevű lányról szól.  



Gyakorisága
Az 1990-es években nem lehetett anyakönyvezni, a 2000-es években nem szerepel a 100 leggyakoribb női név között.

Névnapok
 február 15.

Híres Jovánák
 Jovana Janković szerb műsorvezető
Jovanka Broz, Josip Broz Tito jugoszláv államelnök felesége

Jegyzetek

Külső hivatkozások
 Az MTA Nyelvtudományi Intézete által anyakönyvi bejegyzésre alkalmasnak minősített utónevek jegyzéke

Magyar keresztnevek (J)
Női keresztnevek (J)
Jozafát

A Jozafát héber eredetű férfinév, jelentése: Jahve ítél. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 szeptember 16. 
 november 12. 
 november 14.

Híres Jozafátok
 Jozafát remete

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek
Bután

A bután vagy n-bután (C4H10) négy szénatomot tartalmazó egyenes szénláncú alkán:

CH3CH2CH2CH3. 

A bután nevet használják gyűjtőfogalomként is az n-butánra és az izobutánra, mely utóbbi az n-bután szerkezeti (konstitúciós) izomerje: 

CH3CH(CH3)2.

A bután igen gyúlékony, színtelen, könnyen cseppfolyósítható gáz.

A bután név a görögül boysz (βσυς: marha) és tyrosz (τυρος: túró, sajt) összetételéből, a boytyron (βσύ-τῡρον: vaj) szóból származik. A vajsav a butánhoz hasonló, ugyancsak négy szénatomból álló vegyület.

Kémiai szerkezet 
A bután izomerjének, az izobutánnak elágazó szerkezete van.

Jegyzetek 

 

Alkánok
Józsiás

A Józsiás héber eredetű férfinév, jelentése: Jahve adjon gyógyulást. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 16. 
 június 22. 
 július 6.

Híres Józsiások
 Molnár Józsiás, országgyűlési képviselő, szül. 1836-ban Kézdi-Vásárhelyt (Háromszéken.); kora fiatalságától fogva iparral és kereskedelemmel foglalkozott és szülővárosában műmalmot létesített, mely nagy hírnévre tett szert.

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek
Józsua

A Józsua héber eredetű férfinév, ami a Jehosua névből származik, a jelentése: Jahve az üdvösség vagy Jahve üdvözít. Jézus ugyanennek a névnek az alakváltozata.

Rokon nevek
 Józsué: a Józsua alakváltozata.

Gyakorisága
Az 1990-es években a Józsua és Józsué szórványos név, a 2000-es években nem szerepelnek a 100 leggyakoribb férfinév között.

Névnapok
Józsua, Józsué:
 június 22.
 szeptember 1.

Híres Józsuák, Józsuék
Józsué (Biblia), az ókori zsidók honfoglalás kori vezetője
V. Ijaszu etióp császár (a neve az etióp Józsua megfelelője)

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek
Júda (keresztnév)

A Júda héber eredetű férfinév, jelentése bizonytalan, talán: Jahve vezet vagy bizonyságtevő, hitvalló. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
ajánlott névnap:
 szeptember 1.

Híres Júdák

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek
Jukundusz

A Jukundusz latin eredetű férfinév, jelentése: kellemes (ember). 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 8. 
 május 29.

Híres Jukunduszok

Jegyzetek

Magyar keresztnevek (J)
Férfikeresztnevek (J)
Latin eredetű magyar férfikeresztnevek